Βλαχόφωνοι Νεομάρτυρες
Creators: name: Τόδης, Δημήτριος Ιωάννη
Publisher: name: Aristotle University of Thessaloniki
Year: 2018
Subjects: Νεομάρτυρες
Βλάχοι
New Saints
Vlachs

description: Αναμφίβολα η Ορθοδοξία αποτελεί βασικό στοιχείο της πνευματικής αυτοσυνειδησίας του βλαχοφώνου Ελληνισμού. Εκδηλώνονται διαχρονικά με την δυναμική αντίθεση των Βλάχων σε κάθε μορφή θρησκευτικής και εθνικής προπαγάνδας, με την ανάδειξη Αγίων της Εκκλησίας και άλλων σημαντικών εκκλησιαστικών προσωπικοτήτων και κυρίως με τον πλούσιο λαϊκό τους πολιτισμό, που είναι έντονα διαποτισμένος από την Ορθόδοξη πίστη και ζωή. Τα αγνά ήθη και έθιμά τους, που καλύπτουν τον ετήσιο εορταστικό κύκλο, οι παραδοσιακοί γάμοι, τα υπέροχα τραγούδια στην ελληνική γλώσσα και το βλάχικο ιδίωμα, οι επικήδειες και επιμνημόσυνες τελετές με το έντονο τελετουργικό παραδοσιακό χρώμα, όλα έχουν ως άξονα τον ορθόδοξο ναό και την γνήσια χριστοκεντρική παράδοση του Γένους. Η εμμονή των Βλάχων στην Ορθοδοξία αποτελεί τον κυριότερο λόγο που παλαιότερα και σήμερα βρίσκονται διαρκώς στο στόχαστρο του παπισμού και του τερατογεννήματος της Ουνίας. Όμως οι Βλάχοι παρέμειναν σταθεροί στην ορθόδοξη πίστη κι πάντα αναφέρονταν στο σεπτό Οικουμενικό Πατριαρχείο ως τη μόνη πνευματική και εθνική τους αρχή. Χιλιάδες ορθοδόξων Βλάχων, με αναφορές σφραγισμένες και νόμιμα επικυρωμένες αναφέρονται στην Μητέρα Εκκλησία και δηλώνουν με συγκινητικές εκφράσεις την αφοσίωσή τους σε αυτή καθώς και γενικότερα στην Ορθοδοξία. Σε όλες τις πόλεις και τα χωριά όπου υπάρχουν συμπαγείς βλάχικοι πληθυσμοί, συναντούμε μεγάλο αριθμό Μονών, Ναών και εξωκκλησίων, που είναι στολισμένα με ό,τι πολυτιμότερο έχει η αργυροχοΐα, η ξυλογλυπτική και η αγιογραφία. Τα περισσότερα αφιερώματα προέρχονται από τους Μεγάλους Βλάχους Εθνικούς Ευεργέτες που διέπρεψαν οικονομικά στην αλλοδαπή. Η διαχρονική προσήλωση των Βλάχων στην Ορθόδοξη Εκκλησία εξηγεί το γεγονός ότι από αυτούς αναδείχθηκαν Νεομάρτυρες Άγιοι της Εκκλησίας, οι οποίοι στα δύσκολα χρόνια της Τουρκοκρατίας ανέστειλαν το κύμα του εξισλαμισμού και αποφεύχθηκε ο εκτουρκισμός. Αντιπροσωπευτικά αναφέρουμε τον εκ Μετσόβου Νεομάρτυρα Νικόλαο, ο οποίος μαρτύρησε επί της πυράς το 1617 στην κεντρική αγορά των Τρικάλων, τον εκ Σαμαρίνης Νεομάρτυρα Δημήτριο, που μαρτύρησε με εντοιχισμό το 1808 στα Ιωάννινα και τον εκ Βυθικουκίου Κορυτσάς Νικόδημο, ο οποίος μαρτύρησε το 1722 στο Μπεράτι με αποκεφαλισμό.
description: Undoubtedly, Orthodoxy is the basic element of spiritual self-consciousness of the Vlach speaking Greeks. They are manifested over time with the dynamic opposition of the Vlachs in every form of religious and nationalist propaganda , with the emergence of the church Saints and other important personalities and especially with their rich folk culture, which is strongly influenced by the Orthodox faith and way of life. Their pure morals and customs, the traditional weddings, the wonderful songs in the Greek language and the Vlach language, the funeral and memorial ceremonies with the intense rituality, they all are centered around the orthodox temple and the genuine Greek Christian tradition. The persistence of the Vlachs in Orthodoxy is the main reason that they are still today at the forefront of Papacy and the monstrocity of Unism(union under the Pope). But the Vlachs remained stable in the orthodox faith and always referred to the Venerable Ecumenical Patriarchate as the only spiritual and national authority. Thousands of orthodox Vlachs, with references stamped and legally validated, belonged to the mother church and declared emotionally to Orthodoxy in general. In all the towns and villages where there are compact Vlach populations, we can see a large number of temples decorated with the most or whatever precious silversmiths, wooden sculptures and iconography, most of them donated by the Great Vlach national Benefactors who thrived economically abroad. The continuous dedication of Vlachs to Orthodoxy justifies the great number of New Saints of our Church, who contributed greatly to the resistance of Greeks during the Ottoman Occupation. It is worthwhile to mention the name of our patron Saint, Saint Nicolaus from Metsovo, who was burned in an open fire in the main market of Trikala in 1617, or Saint Demetrius from Samarina, who was tortured to death and imbedded in a stone wall in Ioannina in 1808, and Saint Nicodimus from Vithikouki in Korytsa who was tortured and beheaded in Berat in 1722.
description: Σε συνεργασία με: Κοινωνικής Θεολογίας (Εθνικό και Καποδιστριακό Πανεπιστήμιο Αθηνών)